Συνολικά 43 άτομα έχουν συλληφθεί κατά την αστυνομική επιχείρηση για την εξάρθρωση κυκλώματος διακίνησης ναρκωτικών στη Θεσσαλονίκη.

Κατά την ευρείας κλίμακας επιχείρηση που πραγματοποίησε η Αστυνομία το προηγούμενο 24ωρο σε χώρους του ΑΠΘ και άλλες περιοχές του πολεοδομικού συγκροτήματος της Θεσσαλονίκης έγινα συνολικά 43 συλλήψεις.

Η ευρεία επιχείρηση των αρχών διεξήχθη προκειμένου να εξαρθρωθεί «πολυπλόκαμο κύκλωμα» διακίνησης ναρκωτικών ουσιών στην πανεπιστημιούπολη και στις γύρω περιοχές (πλατεία Ροτόντας και πλατεία Ναυαρίνου).

Όπως έγινε γνωστό, οι περισσότεροι από τους συλληφθέντες (34) κατηγορούνται για συμμετοχή σε εγκληματική οργάνωση και, μεταξύ αυτών, φαίνεται ότι βρίσκονται και φερόμενα ως ηγετικά στελέχη της.

Κατά την επιχείρηση, στην οποία συμμετείχαν πάνω από 200 αστυνομικοί, κατασχέθηκαν, ποσότητες κάνναβης και οπλισμός.

Με πληροφορίες από ΑΠΕ-ΜΠΕ